Κανονισμός (ΕΚ) αριθ. 2808/2000 της Επιτροπής

της 21ης Δεκεμβρίου 2000

σχετικά με το άνοιγμα κοινοτικών δασμολογικών ποσοστώσεων για το 2001 για πρόβατα, αίγες, πρόβειο και αίγειο κρέας που υπάγονται στους κωδικούς ΣΟ 0104 10 30, 0104 10 80, 0104 20 10, 0104 20 90 και 0204 και για τη θέσπιση παρέκκλισης από τον κανονισμό (ΕΚ) αριθ. 1439/95 σχετικά με τους λεπτομερείς κανόνες εφαρμογής του κανονισμού (ΕΟΚ) αριθ. 3031/89 του Συμβουλίου για τις εισαγωγές και εξαγωγές προϊόντων στον τομέα του προβείου και αιγείου κρέατος

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3066/95 του Συμβουλίου, της 22ας Δεκεμβρίου 1995, για τη θέσπιση ορισμένων παραχωρήσεων υπό μορφή κοινοτικών δασμολογικών ποσοστώσεων όσον αφορά ορισμένα γεωργικά προϊόντα, και για αυτόνομη και μεταβατική προσαρμογή ορισμένων γεωργικών παραχωρήσεων που προβλέπονται στις ευρωπαϊκές συμφωνίες, προκειμένου να ληφθεί υπόψη η συμφωνία για τη γεωργία που έχει συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης(1), όπως τροποποιήθηκε τελευταία από τον κανονισμό (ΕΚ) αριθ. 2435/98(2), και ιδίως το άρθρο 8,

τον κανονισμό (ΕΚ) αριθ. 3492/93 του Συμβουλίου, της 13ης Δεκεμβρίου 1993, σχετικά με ορισμένες λεπτομέρειες εφαρμογής της ευρωπαϊκής συμφωνίας που αφορά τη σύνδεση μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας, αφετέρου(3), και ιδίως το άρθρο 1,

τον κανονισμό (ΕΚ) αριθ. 1349/2000 του Συμβουλίου, της 19ης Ιουνίου 2000, για τη θέσπιση ορισμένων παραχωρήσεων υπό μορφή κοινοτικών δασμολογικών ποσοστώσεων όσον αφορά ορισμένα γεωργικά προϊόντα, και περί προσαρμογής ως αυτόνομου και μεταβατικού μέτρου, ορισμένων γεωργικών παραχωρήσεων προβλεπομένων στην ευρωπαϊκή συφωνία με την Εσθονία(4), όπως τροποποιήθηκε από τον κανονισμό (ΕΚ) αριθ. 2677/2000(5), και ιδίως το άρθρο 1 παράγραφος 3,

τον κανονισμό (ΕΚ) αριθ. 1727/2000 του Συμβουλίου, της 31ης Ιουλίου 2000, περί θεσπίσως ορισμένων παραχωρήσεων υπό μορφή κοινοτικών δασμολογικών ποσοστώσεων όσον αφορά ορισμένα γεωργικά προϊόντα και περί προσαρμογής ως αυτόνομου και μεταβατικού μέτρου ορισμένων γεωργικών παραχωρήσεων στην ευρωπαϊκή συμφωνία με την Ουγγαρία(6), και ιδίως το άρθρο 1 παράγραφος 3,

τον κανονισμό (ΕΚ) αριθ. 2007/2000 του Συμβουλίου, της 18ης Σεπτεμβρίου 2000, για την εισαγωγή έκτακτων μέτρων για χώρες και εδάφη που συμμετέχουν ή συνδέονται με τη διαδικασία σταθεροποίησης και σύνδεσης της Ευρωπαϊκής Ένωσης και για την τροποποίηση του κανονισμού (ΕΚ) αριθ. 2820/98 και για την κατάργηση των κανονισμών (ΕΚ) αριθ. 1763/1999 και (ΕΚ) αριθ. 6/2000(7), όπως τροποποιήθηκε από τον κανονισμό (ΕΚ) αριθ. 2563/2000(8),

τον κανονισμό (ΕΚ) αριθ. 2290/2000 του Συμβουλίου, της 9ης Οκτωβρίου 2000, περί θεσπίσως ορισμένων παραχωρήσεων υπό μορφή κοινοτικών δασμολογικών ποσοστώσεων όσον αφορά ορισμένα γεωργικά προϊόντα και περί προσαρμογής ως αυτόνομου και μεταβατικού μέτρου ορισμένων γεωργικών παραχωρήσεων στην ευρωπαϊκή συμφωνία με τη Βουλγαρία(9), και ιδίως το άρθρο 1 παράγραφος 3,

τον κανονισμό (ΕΚ) αριθ. 2433/2000 του Συμβουλίου, της 9ης Οκτωβρίου 2000, περί θεσπίσως ορισμένων παραχωρήσεων υπό μορφή κοινοτικών δασμολογικών ποσοστώσεων όσον αφορά ορισμένα γεωργικά προϊόντα και περί προσαρμογής ως αυτόνομου και μεταβατικού μέτρου ορισμένων γεωργικών παραχωρήσεων στην ευρωπαϊκή συμφωνία με τη Δημοκρατία της Τσεχίας(10), και ιδίως το άρθρο 1 παράγραφος 3,

τον κανονισμό (ΕΚ) αριθ. 2434/2000 του Συμβουλίου, της 17ης Οκτωβρίου 2000, περί θεσπίσως ορισμένων παραχωρήσεων υπό μορφή κοινοτικών δασμολογικών ποσοστώσεων όσον αφορά ορισμένα γεωργικά προϊόντα και περί προσαρμογής ως αυτόνομου και μεταβατικού μέτρου ορισμένων γεωργικών παραχωρήσεων στην ευρωπαϊκή συμφωνία με τη Δημοκρατία της Σλοβακίας(11), και ιδίως το άρθρο 1 παράγραφος 3,

τον κανονισμό (ΕΚ) αριθ. 2435/2000 του Συμβουλίου, της 17ης Οκτωβρίου 2000, περί θεσπίσως ορισμένων παραχωρήσεων υπό μορφή κοινοτικών δασμολογικών ποσοστώσεων όσον αφορά ορισμένα γεωργικά προϊόντα και περί προσαρμογής ως αυτόνομου και μεταβατικού μέτρου ορισμένων γεωργικών παραχωρήσεων στην ευρωπαϊκή συμφωνία με τη Ρουμανία(12), και ιδίως το άρθρο 1 παράγραφος 3,

τον κανονισμό (ΕΚ) αριθ. 2341/2000 του Συμβουλίου, της 17ης Οκτωβρίου 2000, περί θεσπίσως ορισμένων παραχωρήσεων υπό μορφή κοινοτικών δασμολογικών ποσοστώσεων όσον αφορά ορισμένα γεωργικά προϊόντα και περί προσαρμογής ως αυτόνομου και μεταβατικού μέτρου ορισμένων γεωργικών παραχωρήσεων στην ευρωπαϊκή συμφωνία με τη Λετονία(13), και ιδίως το άρθρο 1 παράγραφος 3,

τον κανονισμό (ΕΚ) αριθ. 2766/2000 του Συμβουλίου, της 14ης Δεκεμβρίου 2000, περί θεσπίσως ορισμένων παραχωρήσεων υπό μορφή κοινοτικών δασμολογικών ποσοστώσεων όσον αφορά ορισμένα γεωργικά προϊόντα και περί προσαρμογής ως αυτόνομου και μεταβατικού μέτρου ορισμένων γεωργικών παραχωρήσεων στην ευρωπαϊκή συμφωνία με τη Λιθουανία(14), και ιδίως το άρθρο 1 παράγραφος 3,

Εκτιμώντας τα ακόλουθα:

(1) Το παράρτημα Α(β) των κανονισμών (ΕΚ) αριθ. 1349/2000, (ΕΚ) αριθ. 1727/2000, (ΕΚ) αριθ. 2290/2000, (ΕΚ) αριθ. 2433/2000, (ΕΚ) αριθ. 2434/2000, (ΕΚ) αριθ. 2435/2000, (ΕΚ) αριθ.2341/2000, (ΕΚ) αριθ. 2766/2000 καθορίζει τις ποσότητες ορισμένων γεωργικών προϊόντων που μπορούν να εισάγονται με συνολική απαλλαγή από δασμούς, τα οποία υπάγονται σε δασμολογικές ποσοστώσεις ανώτατα όρια ή ποσότητες αναφοράς από την 1η Ιουλίου 2000.

(2) Για το 2001, η Επιτροπή πρέπει να ανοίξει και να διαχειρισθεί τις ποσοστώσεις σύμφωνα με τους κανόνες που θεσπίζονται στον κανονισμό (ΕΚ) αριθ. 1439/95 της Επιτροπής(15), όπως τροποποιήθηκε τελευταία από τον κανονισμό (ΕΚ) αριθ. 2534/2000(16).

(3) Είναι αναγκαίο να καθορισθεί ένα ισοδύναμο βάρος σφαγίου για να διασφαλισθεί η ορθή λειτουργία των ποσοστώσεων. Επιπλέον, ορισμένες δασμολογικές ποσοστώσεις προβλέπουν τη δυνατότητα εισαγωγής είτε ζώντων ζώων ή του κρέατος τους. Ως εκ τούτου, απαιτείται να καθορισθεί ένας συντελεστής μετατροπής.

(4) Δεδομένου ότι η διαχείριση των εισαγωγών γίνεται βάσει του ημερολογιακού έτους οι ποσότητες που προβλέπονται για το 2001 είναι το άθροισμα της μισής ποσότητας για την περίοδο από 1ης Ιουλίου 2000 έως 30 Ιουνίου 2001 και της μισής ποσότητας για την περίοδο από 1ης Ιουλίου 2001 έως 30 Ιουνίου 2002.

(5) Είναι συνεπώς, αναγκαίο να θεσπισθεί αυτός ο κανονισμός της Επιτροπής για τον καθορισμό κοινοτικών δασμολογικών ποσοστώσεων για το 2001 και για τα πρόβατα, τις αίγες, το πρόβειο και το αίγειο κρέας που υπάγονται στους κωδικούς ΣΟ 0104 10 30, 0104 10 80, 0104 20 10, 0104 20 90 και 0204 και για τη θέσπιση παρέκκλισης από τον κανονισμό (ΕΚ) αριθ. 1439/95 σχετικά με τους λεπτομερείς κανόνες εφαρμογής του κανονισμού (ΕΟΚ) αριθ. 3031/89 του Συμβουλίου(17), όπως τροποποιήθηκε τελευταία από τον κανονισμό (ΕΚ) αριθ. 1589/96(18), για τις εισαγωγές και εξαγωγές προϊόντων στον τομέα του προβείου και αιγείου κρέατος.

(6) Το άρθρο 1 του κανονισμού (ΕΚ) αριθ. 2007/2000 θεσπίζει πρόσβαση στην Κοινότητα χωρίς ποσοτικούς περιορισμούς για προϊόντα καταγωγής Δημοκρατίας της Αλβανίας, Βοσνίας και Ερζεγοβίνης, Κροατίας, Πρώην Γιουγκοσλαβικής Δημοκρατίας της Μακεδονίας και Ομόσπονδης Δημοκρατίας της Γιουγκοσλαβίας. Ως εκ τούτου, είναι αναγκαίο να ληφθούν υπόψη αυτές οι παραχωρήσεις.

(7) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης προβείου αιγείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο παρών κανονισμός ανοίγει κοινοτικές δασμολογικές ποσοστώσεις για τους τομείς του πρόβειου και αίγειου κρέατος και προβλέπει ορισμένες παρεκκλίσεις από τον κανονισμό (ΕΚ) αριθ. 1439/95 για την περίοδο από 1ης Ιανουαρίου έως 31 Δεκεμβρίου 2001.

Άρθρο 2

Οι τελωνειακοί δασμοί που εφαρμόζονται σε εισαγωγές στην Κοινότητα προβάτων, αιγών, πρόβειου και αίγειου κρέατος που υπάγονται στους κωδικούς ΣΟ 0104 10 30, 0104 10 80, 0104 20 90 και 0204 καταγωγής των χωρών που αναφέρονται στα παραρτήματα των ζώντων αιγών αναπαραγωγής καθαρής φυλής που υπάγονται στον κωδικό ΣΟ 0104 20 10, για την Πολωνία αναστέλλονται ή μειώνονται κατά τη διάρκεια των περιόδων στα επίπεδα και εντός των ορίων των δασμολογικών ποσοστώσεων που θεσπίζονται στον παρόντα κανονισμό.

Άρθρο 3

1. Οι ποσότητες κρέατος, εκφραζόμενου σε ισοδύναμο βάρος σφαγίου, που υπάγονται στον κωδιό ΣΟ 0204 και για τις οποίες ο τελωνειακός δασμός, που εφαρμόζεται στις εισαγωγές καταγωγής συγκεκριμένων προμηθευτριών χωρών αναστέλλεται για την περίοδο μεταξύ 1ης Ιανουαρίου και 31ης Δεκεμβρίου 2001, είναι αυτές που καθορίζονται στο μέρος 1 του παραρτήματος.

2. Οι ποσότητες ζώντων ζώων και κρέας εκφραζόμενες σε ισοδύναμο βάρος σφαγίου, που υπάγονται στους κωδικούς ΣΟ 0104 10 30, 0104 10 80, 0104 20 90 και 0204 και επιπλέον για την Πολωνία που υπάγονται στον κωδικό ΣΟ 0104 20 10, για τις οποίες οι τελωνειακοί δασμοί που εφαρμόζονται στις εισαγωγές καταγωγής συγκεκριμένων προμηθευτριών χωρών μειώνεται σε μηδέν για την περίοδο μεταξύ 1ης Ιανουαρίου και 31ης Δεκεμβρίου 2001 είναι αυτές που καθορίζονται στο μέρος 2 του παραρτήματος.

3. Οι ποσότητες ζώντων ζώων, εκφραζόμενες σε ζων βάρος, που υπάγονται στους κωδικούς ΣΟ 0104 10 30, 0104 10 80, και 0104 20 90 για τις οποίες ο τελωνειακός δασμός που εφαρμόζεται στις εισαγωγές μειώνεται σε 10 % κατ' αξία για την περίοδο μεταξύ 1ης Ιανουαρίου και 31ης Δεκεμβρίου 2001, είναι αυτές που καθορίζονται στο μέρος 3 του παραρτήματος.

4. Οι ποσότητες κρέατος, εκφραζόμενς σε ισοδύναμο βάρους σφαγίου που υπάγονται στον κωδικό ΣΟ 0204 για τις οποίες ο τελωνειακός δασμός που εφαρμόζεται στις εισαγωγές αναστέλλεται για την περίοδο μεταξύ 1ης Ιανουαρίου και 31ης Δεκεμβρίου 2001 είναι αυτές που καθορίζονται στο μέρος 4 του παραρτήματος.

Άρθρο 4

1. Η διαχείριση των δασμολογικών ποσοστώσεων που προβλέπονται στο άρθρο 3 παράγραφος 1 και παράγραφος 2 πραγματοποιείται σύμφωνα με τους κανόνες που θεσπίζονται στον τίτλο ΙΙ Α του κανονισμού (ΕΚ) αριθ. 1439/95.

2. Η διαχείριση των δασμολογικών ποσοστώσεων που προβλέπονται στο άρθρο 3 παράγραφος 3 και παράγραφος 4 γίνεται σύμφωνα με τους κανόνες που θεσπίζονται στον τίτλο ΙΙ Β του κανονισμού (ΕΚ) αριθ. 1439/95.

Άρθρο 5

1. Ο όρος "ισοδύναμο βάρος σφαγίου" που αναφέρεται στο άρθρο 3 σημαίνει το βάρος κρέατος με κόκαλα που παρουσιάζεται ως τέτοιο καθώς και το κρέας χωρίς κόκαλα που έχει μετατραπεί με ένα συντελεστή σε βάρος κρέατος με κόκαλα. Για το σκοπό αυτό 55 χιλιόγραμμα πρόβειου ή αίγειου κρέατος χωρίς κόκαλα πλην των εριφίων αντιστοιχεί σε 100 χιλιόγραμμα πρόβειου ή αίγειου κρέατος με κόκαλα πλην των εριφίων και 60 χιλιόγραμμα αμνού ή εριφίων χωρίς κόκαλα αντιστοιχεί σε 100 χιλιόγραμμα κρέατος αμνού ή εριφίου με κόκαλα.

2. Όταν υπάρχει η δυνατότητα στο πλαίσιο των συμφωνιών σύνδεσης μεταξύ της Κοινότητας και ορισμένων προμηθευτριών χωρών να επιτρέπονται οι εισαγωγές με τη μορφή ζώντων ζώων ή κρέατος 100 χιλιόγραμμα ζώντων ζώων θεωρούνται ισοδύναμα προς 47 χιλιόγραμμα κρέατος.

Άρθρο 6

Κατά παρέκκλιση από τον κανονισμό (ΕΚ) αριθ. 1439/95 ο τίτλος ΙΙ Α εφαρμόζεται τηρουμένων των αναλογιών στις εισαγωγές προϊόντων που υπάγονται στον κωδικό ΣΟ 0104 20 10 από την Πολωνία.

Άρθρο 7

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός εφαρμόζεται από την 1η Ιανουαρίου έως τις 31 Δεκεμβρίου 2001.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 21 Δεκεμβρίου 2000.

Για την Επιτροπή

Franz Fischler

Μέλος της Επιτροπής

(1) ΕΕ L 328 της 30.12.1995, σ. 31.

(2) ΕΕ L 303 της 13.11.1998, σ. 1.

(3) ΕΕ L 319 της 21.12.1993, σ. 4.

(4) ΕΕ L 155 της 28.6.2000, σ. 1.

(5) ΕΕ L 308 της 8.12.2000, σ. 7.

(6) ΕΕ L 198 της 4.8.2000, σ. 6.

(7) ΕΕ L 240 της 23.9.2000, σ. 1.

(8) ΕΕ L 295 της 23.11.2000, σ. 1.

(9) ΕΕ L 262 της 17.10.2000, σ. 1.

(10) ΕΕ L 280 της 4.11.2000, σ. 1.

(11) ΕΕ L 280 της 4.11.2000, σ. 9.

(12) ΕΕ L 280 της 4.11.2000, σ. 17.

(13) ΕΕ L 271 της 24.10.2000, σ. 7.

(14) ΕΕ L 321 της 19.12.2000, σ. 8.

(15) ΕΕ L 143 της 27.6.1995, σ. 7.

(16) ΕΕ L 291 της 18.11.2000, σ. 6.

(17) ΕΕ L 289 της 7.10.1989, σ. 1.

(18) ΕΕ L 206 της 16.8.1996, σ. 25.

ΠΑΡΑΡΤΗΜΑ

ΜΕΡΟΣ 1 - ΠΟΣΟΤΗΤΕΣ ΓΙΑ ΤΟ 2001 ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 3 ΠΑΡΑΓΡΑΦΟΣ 1

Αύξων αριθμός 09.4033

Πρόβειο και αίγειο κρέας (τόνοι ισοδυνάμου βάρους σφαγίου) με μηδενικό δασμό

>ΘΕΣΗ ΠΙΝΑΚΑ>

ΜΕΡΟΣ 2 - ΠΟΣΟΤΗΤΕΣ ΓΙΑ ΤΟ 2001 ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 3 ΠΑΡΑΓΡΑΦΟΣ 2

Αύξων αριθμός 09.4575

Πρόβατα και αίγες, ζώντα ζώα ή/και κρέας (τόνοι ισοδυνάμου βάρους σφαγίου) με μηδενικό δασμό

>ΘΕΣΗ ΠΙΝΑΚΑ>

ΜΕΡΟΣ 3 - ΠΟΣΟΤΗΤΕΣ ΓΙΑ ΤΟ 2001 ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 3 ΠΑΡΑΓΡΑΦΟΣ 3

Αύξων αριθμός 09.4036

Ζώντα πρόβατα και αίγες (τόνοι ζώντος βάρους) με ποσοστό δασμού 10 %

>ΘΕΣΗ ΠΙΝΑΚΑ>

ΜΕΡΟΣ 4 - ΠΟΣΟΤΗΤΕΣ ΓΙΑ ΤΟ 2001 ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 3 ΠΑΡΑΓΡΑΦΟΣ 4

Αύξων αριθμός 09.4037

Πρόβειο και αίγειο κρέας (τόνοι ισοδυνάμου βάρους σφαγίου) με μηδενικό δασμό

>ΘΕΣΗ ΠΙΝΑΚΑ>